cyanic-selkie/wikianc huggingface dataset:
Magnus Carlsen
Uoffisielt verdensmesterskap i Fischer Random
De spilte først 8 hurtigpartier over fire dager der de for hvert parti fikk 45 minutter hver på de første 40 trekkene og senere 15 minutter uten inkrement på resten av partiet. Siste dag spilte de åtte lynsjakk-liknende partier med 10 minutter til og med 40. trekk og deretter fem sekunder (inkrement) for hvert trekk til og med hundrede trekk. Første parti, Carlsen med hvit, ble spilt forsiktig fra begge med tidlig rokade og endte i en kjedelig remis. Andre parti, Carlsen med svart, ble mer spennende, og Nakamura spilte godt innledningsvis, men litt for forsiktig. Carlsen klarte dermed å utjevne posisjonene og hadde også noen vinnermuligheter, men partiet endte med remis. Tredje parti, Carlsen med svart, ble også et kjedelig remis-parti. Fjerde parti, hvit, ble et sterkt parti for Magnus. Han benyttet muligheten for angrep på kongen i en situasjon hvor Nakamura hadde svekket dronningens forsvarsevne. Han oppnådde på den måten en merbonde som han klarte å omsette til fordel etter at Hikaru gjorde et tabbetrekk i tidsnøden på slutten av partiet. I femte parti, hvit, var det Magnus' tur å komme bonde under, etter at Nakamura spilte sentrumsbøndene langt opp uten å miste kontrollen med dem. Dette ble Nakamuras store parti i matchen og Carlsen berømte sin motstander for godt spill i et interessant parti. I sjette parti, svart, viste Magnus sin spillestyrke ved at dronningen ble gjort svært aktiv, samtidig som Nakamuras dronning ble låst inne. I et forsøk på å åpne opp for dronningen, svekket Nakamura kongestillingen. Tidsnøden gjorde ikke saken bedre og Nakamura ga opp. I syvende parti, svart, klarte Magnus å utvikle sine offiserer raskere enn Hikaru og kom derfor i angrep først. Hikaru prøvde så å ta igjen det tapte, men ble for utålmodig. Carlsen spilte med et balansert angrepstrykk og utmanøvrerte Nakamura. Det åttende partiet, hvit, ble spesielt. Partiet ble spilt ned til konge, tårn og løper for hvit og konge og tårn for hvit. Magnus insisterte på å prøve å vinne partiet selv om han hadde mindre tid enn Nakamura å spille med. Da klokka kom under fem sekunder for eksempel., kunne Magnus ha stoppet den og krevd remis, noe som måtte ha blitt akseptert av Hikaru ut fra teoretiske muligheter. I stedet spilte Magnus ekstrem lynsjakk helt ned til tiden var ute og han tapte partiet.
Haus Sphinx
Bordellet betjente tyske soldater og nordmenn i tysk tjeneste, og hadde 30 franske prostituerte i arbeid. Bordellvertinnen var tysk. Besøkende måtte fylle ut rekvisisjonskort med personlige data, samt eventuelle kjønnssykdommer som ble påvist av sykepleieren på stedet.
Magnus Carlsen
Uoffisielt verdensmesterskap i Fischer Random
Lynsjakkens første parti, Magnus med hvit, ble en konfortabel vinst for Magnus. Så fulgte en remis med svart. I tredje parti, Magnus med svart, kom Nakamura foran og trodde han skulle vinne sikkert. Men Carlsen forsvarte seg svært bra og det endte med remis etter 100 trekk. I det fjerde partiet, hvit, var Magnus i føringen, men klarte ikke å omsette dette til seier, enda en remis. Parti fem, hvit, ble en overkjøring fra Magnus' side, tilsynelatende enkel seier. Parti seks, svart, ble også dominert av Magnus og ga seier, men Hikaru hadde en remismulighet som han overså. I det syvende partiet, svart, ble det endelig en seier til Nakamura etter noen svake trekk fra Carlsen. Det siste og åttende partiet, hvit, ble et kjedelig remisparti.
Selv om Nakamura er den erfarne av de to i denne sjakkvarianten, demonstrerte Carlsen sin store generelle spillestyrke med fornuftig åpningsspill med rask, men balansert brikkeutvikling. Og i mellom- og sluttspillet var han best i de fleste partiene gjennom stor tålmodighet rundt bygging av posisjonelle fordeler. Riktignok kom Carlsen ofte etter på klokka, men klarte stort sett å håndtere dette. Samlet vant Magnus Carlsen matchen med 14–10, der det ble 9–7 i hurtigsjakken og 5–3 i lynsjakken. Et morsomt element i matchen var at de spilte med pulsmåler, der Nakamura alltid lå høyere i puls enn Carlsen. Etter matchen ga Carlsen uttrykk for at han ikke var fornøyd med eget spill selv om han vant. Har ville gjerne spille denne typen sjakk i fremtiden, men etter denne turneringen så han frem til å gå tilbake til vanlig sjakk.
Grenke Chess Classic
Fra 31. mars til 9. april deltok Magnus Carlsen i femte utgave av Grenke Chess Classic. Han klarte en andreplass med 5½/9 poeng, et poeng bak Fabiano Caruana. Han spilte mot Fabiano Caruana, Hou Yifan, Matthias Blübaum, Maxime Vachier-Lagrave, Georg Meier, Levon Aronjan, Arkadij Naiditsch, Nikita Vitiugov og Viswanathan Anand.
Første parti var en brutal start med svart mot rivalen om verdensmestertittelen i november, Fabiano Caruana. Dette var det første langsjakkpartiet mellom dem etter at Caruana vant kandidatturneringen. Caruana startet overraskende med d-bonden og partiet gikk over i en konge-indisk stilling som ble utviklet til en fantastisk batalje. Carlsen klarte å bremse Caruanas bønder mens egne kom i fordelaktig stilling. Likevel klarte ikke Magnus å presse ut en seier i partiet, han overså også en klar vinstmulighet, og det endte med remis.
I det andre partiet spilte Magnus mot nummer én-kvinnen i verden, Hou Yifan. Magnus unngikk det russiske forsvaret som Yifan og mange av andre kinererne er mest trenet i, og de havnet i en Spansk-aktig stilling. Magnus kom litt bakpå i utviklingen, men klarte etter hvert å forvirre Yifan såpass at hun brukte 30 minutter på ett av trekkene, noe som måtte gi problemer senere i partiet. Men hun kom opp med en bra plan som også gjorde at Magnus måtte bruke en del tid. Men før tidskontrollen, med lite tid på Yifans klokke, kjørte Magnus et raskt og aggressivt spill og fikk overtak i sentrum. Etter å ha passert 60 trekk der Magnus hadde to merbønder og god kontroll ga Yifan opp.
Det tredje partiet med svart mot Matthias Bluebaum endte i remis.
Det fjerde partiet med hvit mot Maxime Vachier-Lagrave endte i remis.
Femte parti mot Georg Meier satset Magnus på å vinne, tross svarte brikker. Åpningen ble katalansk og Meier fikk etter hvert opp en sterk stilling mens Magnus slet med en svak bondestilling. Meier hadde virkelig store muligheter for seier, men overså en totrekks matt og det endte i remis.
Sjette parti med hvit mot Levon Aronian endte med remis.
Det sjuende partiet var mot Arkadij Naiditsch som har vunnet viktige partier mot Carlsen. Her ble det spilt Najdorf i åpningen, men etter hvert fikk Magnus et overtak og i tidsnøden for motstanderen la han opp til en uoversiktlig stilling som han utnyttet fint. Partiet ble den andre seieren i turneringen.
Det åttende partiet var med hvit mot russeren Nikita Vitiugov, som er en spiller som ikke har fått vise seg frem så ofte. Han spilte et godt parti mot Carlsen som endte i remis.
Det niende og siste partiet med svart mot Viswanathan Anand endte med remis.
Shamkir Chess
I april vant Carlsen femte utgave av Shamkir Chess med klar seier med 6/9 poeng.
Han startet med remis mot Şəhriyar Məmmədyarov.
Deretter ble det også remis mot David Navara. , remis mot Rauf Mamedov. og remis mot Teymur Rəcəbov.
I femte runde vant han over Radosław Wojtaszek som han tapte for i 2015. Motstanderen er kjent for som hvit å velge blant noen få åpninger han kan godt. Magnus gjorde derfor noen variasjoner for å teste ham og ev. bringe ham ut av fatning. Tross at Wojtaszek fikk en dårlig brikkestruktur, klarte han å sette et press på Carlsen. Men etter en blunder ble det kort prosess og han ga opp.
Så remis mot Sergej Karjakin.
I syvende runde ble det seier over Veselin Topalov. Stillingen var jevn lenge, men så gjorde Topalov to svake trekk på rad. Etter dette fikk Magnus en merbonde og presset systematisk for seier. Han gjorde selv et svakt trekk som Topalov kunne brukt for remis, men muligheten ble ikke benyttet.
I siste runde ble det remis mot Ding Liren.
Norway Chess
I månedskiftet mai–juni spilte Magnus Carlsen Norway Chess der han med 4½/8 poeng ble nummer to et halvt poeng etter Fabiano Caruana, kommende motstander i VM i november.
Magnus åpnet sterkt med seier med hvit over Caruana etter solid spill og var den eneste med vinst i første runde. Han åpnet med e4, men avvek tidlig med løper til c4 for å styre unna Caruanas foretrukne spill. Han lot motstanderen okkupere sentrum, men hadde et solid trykk mot dette området. Et tårntrekk fra Caruana gjorde så at Carlsen kunne forsyne seg av sentrumbøndene. Partiet endte med dronninger og tre bønder for Carlsen. Caruana ga likevel ikke opp og Magnus fortalte etterpå at han var livredd for å rote bort de godt mulighetene for gevinst, spesielt fordi dette ville bli første gang på lenge at han vant første parti i en viktig turnering.
I andre runde med svart mot Sergej Karjakin ble det remis, som i alle de andre partiene, etter spill som ble karakterisert som uinspirert og lite spenstig.
Tredje runde med hvit mot Levon Aronjan ga igjen seier, og etter bare 31 trekk og svært godt spill der motstanderen fikk en passiv stilling og etter hvert problemer med tiden.
I fjerde runde ble det remis mot Hikaru Nakamura etter 33 trekk og spill betegnet som blodfattig.
Femte runde med hvit mot Viswanathan Anand ble et uspennende parti der Magnus riktignok hadde muligheter for vinst underveis etter at Anand leverte to svake trekk. Magnus var derfor skuffet over at partiet kun resulterte i remis.
I sjette runde måtte Carlsen overraskende kapitulere for Wesley So som han tidligere hadde hatt et solid tak på. So klarte å opparbeide en fordel, som økte da Carlsens hvitfeltsløper ble stående uvirksom. Magnus ble liggende bak og gjorde så en avgjørende feil som So kunne omsette til seier gjennom høyt press på kongefløyen. Dette partiet, Carlsens første tap på 37 partier, skapte ny spenning i matchen. Før dette partiet hadde Magnus uttalt seg om So at det var lett å unngå tap mot ham, men derimot vanskelig å vinne. Magnus roste So for partiet og sa at det hadde vært spennende og lærerikt.
På en av hviledagene skadet Ding Liren seg på et sykkeltur. Han var likevel med på et sosialt kokkeopplegg, men måtte gi seg i turneringen dagen etter. 7. runde ble derfor en ekstra hviledag for Magnus. Han brukte dagen til å få litt erfaring som programleder ved i 90 minutter å erstatte Fin Gnatt i TV2-studio som direktesendte turneringen. I løpet av seansen var han inne på temaet om avtalt remis mellom spillere, som fingerer at de tenker, men spiller avtalte trekk, og at dette kan avsløres basert på at ingen av dem gjør noen svake trekk.
I niende og siste runde ble det så remis mot Maxime Vachier-Lagrave.
Biel International Chess Festival
Magnus Carlsen deltok i slutten av juli i Biel-turneringen som han sist spilte i 2012. Han åpnet fantastisk med to seire. I første runde vant han med hvit over David Navara etter at partiet lå an til remis på et tidlig stadium. Sluttspillteknikken kom til sin rett: Har ofret dronningen for tårn, springer og bonde. Antonio Radić (agadmator) kommenterte partiet: Carlsen klarer å presse vann ut av en stein.
Runde 2 var med svart mot hans gode venn, men siste årenes sterke motstander Maxime Vachier-Lagrave, der han vanat etter fantastisk godt spill.
Så ble det remis med hvit mot Pjotr Svidler.
I runde 4 ble det en skuffende remis mot Nico Georgiadis, turneringen svakeste deltaker. Det ble etter hvert en remisaktig stilling, men Magnus prøvde på overtid å berge helpoenget, uten å lykkes. Dette partiet ble antatt å prege Carlsen i resten av turneringen.
Runde 5 var mellom de to på topp, Carlsen og Mamedjarov. Spillet var jevnt hele tiden, kanskje med en liten fordel til Mamedjarov. Men det endte med remis.
Runde 6 var mot Navara som han vant over med hvit. Med svart gikk det tyngre og han klaget etterpå at han følte seg sliten etter mange lange partier uten hviledag. Han ønsket å spille mot remis uten å bruke for mye energi. Navara kom best i gang etter en noe spesiell åpning. Det endte i remis.
Runde 7 var med hvit mot Maxime Vachier-Lagrave Dette ble en flott batalje mellom giganter.
I runde 8 spilte han med svart mot Pjotr Svidler. Tross overraskende fremstøt, klarte Carlsen kun remis etter tidvist unøyaktig spill.
Runde 9 mot Mamedjarov ble avgjørende for turneringen. Det var tydelig at Magnus tok noen sjanser for å vinne. I stedet ble det en forsvarskamp for Magnus for å holde remis. Til slutt kom et dårlig trekk, og partiet var tapt. Og turneringen var avgjort til fordel for Mamedjarov. Hans manglende resultater på slutten av turneringen ble også vurdert som de andres tilpasning til hans spill.
Runde 10 var mot Nico Georgiadis der en ny remis ville vært noe pinlig. Men det var nettopp det som var i ferd med å skje med trekkgjentakelse. Heldigvis for Magnus valgte Nico å satse på vinst, noe som viste seg ikke å være så lurt.
Totalt klarte dermed Carlsen å redde i land en andreplass i turneringen, 1,5 poeng bak Mamedjarov. Etter en forrykende åpning med to seire, ble det til slutt en særdeles dårlig uttelling til Magnus å være.
Sinquefield Cup
I slutten av august spilte Carlsen i turneringen Sinquefield Cup i St. Louis, USA, der han delte førsteplassen med Fabiano Caruana, Levon Aronjan med 5½ av 9 mulige poeng.
Europeisk klubbmesterskap
Magnus Carlsen spilte i det 34. europeiske klubbmesterskapet som en av 8 spillere fra flere land på Vålerenga sjakklubb som erobret en femteplass. Carlsen oppnådde 3,5 av 7 poeng. Han sto til tap med hvit mot Ding Liren, men berget til slutt remisen. Dette partiet fikk en del oppmerksomhet fordi han ved tap ville blitt forbigått av Fabiano Caruana på verdensrankingen.
Omspill med hurtigsjakk
Dette var inntil fire partier hver med 25 minutter på klokkene og 10 sekunders inkrement for hvert trekk. Carlsen behersket hurtigsjakken klart bedre enn Caruana. Verken et fjerde hurtigsjakkparti eller lynsjakk ble nødvendig. Lynsjakken skulle brukte utgangstid 5 minutter og 3 sek. inkrement per trekk.
VM i hurtigsjakk og lynsjakk i St. Petersburg
Magnus Carlsen deltok i desember 2018 på VM i hurtigsjakk og lynsjakk som ble arrangert i St. Petersburg gjennom et partnerskap mellom de nasjonale sjakkorganisasjonene i Russland og Saudi-Arabia. Totalt er det 204 deltakere i hurtigsjakk åpen klasse (der som regel bare menn deltar) og 124 i kvinneklassen. Hurtigsjakken spilles over tre dager (26.–28. desember) der alle spiller fem partier hver dag. I lynsjakken deltar 202 spillere i åpen klasse og 125 i kvinneklassen. Her spilles 21 partier per deltaker over to dager (29.–30. desember). Spillerne møter i alle turneringer i prinsippet den som står nærmest resultatmessig til enhver tid og har mest mulig lik rating, med den begrensning at ingen spiller mot den samme to ganger. Hurtigsjakken spilles med 15 minutters utgangspunkt og de får dessuten 10 sekunder (inkrement) for hvert trekk de gjør. I lynsjakken er det tilsvarende 3 minutter og 2 sekunder.
Hurtigsjakk
Den første dagen av hurtigsjakkturneringen åpnet marerittaktig for Magnus Carlsen med tap i de to første partiene, men han reddet seg inn ved å vinne de tre siste. Dette var tredje året på rad med svak åpning av hurtigsjakk-VM for Carlsen. Andre dag ble mye bedre med fire av fem mulige seire, selv om en av disse var svært heldig. Tredje dag gikk det tregere, riktignok mot bedre motstand, med to seire og tre remiser. Han mangler til slutt et halvt poeng på å få spille en finale mot Daniil Dubov som vant hurtigsjakken. Her følger kort om de enkelte partier:
Lynsjakk
Dermed vant Magnus Carlsen for fjerde gang VM i lynsjakk med 13 seire og 8 remiser som ga 17 av 21 mulige poeng, et halv poeng foran Jan-Krzysztof Duda. Han gikk altså gjennom turneringen uten å tape et eneste parti, noe ingen tidligere har gjort i lynsjakk-VM.
Tata Steel Masters
Magnus spilte dagene 12.–30. januar Tata Steel Masters og vant med 9 poeng, et halvt poeng foran Anish Giri. Partiresultater:
Shamkir Chess
Magnus Carlsen spilte Shamkir Chess (også kjent som Vugar Gashimovs minneturnering) fra 31. mars til 9 april. Carlsen vant turneringen med 7/9 poeng foran Ding Liren. Her er enkeltpartiene:
Grenke Chess
Carlsen vant turneringen med 7,5/9 poeng foran Fabiano Caruana. Med denne seieren har han vunnet 59 langsjakkpartier på rad siden sitt forrige nederlag 31. juli 2018.
Côte d’Ivoire Rapid & Blitz
Årets Grand Chess Tour åpnet med lyn- og hurtigsjakkturnering i Elfenbenskystens hovedstad Abidjan 6.–13. mai. Dette var første gang i sjakkhistorien at en regjerende verdensmester stiller i en turnering på det afrikanske kontinentet. Magnus Carlsen vant med 13 poeng foran Hikaru Nakamura og Maxime Vachier-Lagrave med 9 poeng på delt andreplass.
Lindores Abbey Chess Stars
Magnus Carlsen deltok i Lindores Abbey Chess Stars tournament i Skottland 25. og 26. mai, og vant denne med 3,5 av 6 mulige poeng etter en seier og resten remiser. Dette var den sjette turneringsseieren på rad. Øvrige deltakere var Viswanathan Anand, Ding Liren og Sergej Karjakin.
Norway Chess
Fra 3. til 14. juni spilte Magnus i Norway Chess. Han vant turneringen med 13,5/18 poeng, tre poeng foran nestemann. Dette var hans andre seier i denne turneringen. Denne turneringen har et spesielt format der remis-partier i klassisk sjakk avgjøres med et Armageddon-parti. Seier i klassisk gir 2 poeng, remis 0,5 poeng, mens seier i Armageddon blir premiert med 1 poeng som da blir lagt til 0,5-poenget. Magnus vant to partier i klassisk sjakk, tapte ingen, spilte syv remis-partier og vant 6 av dem gjennom Armageddon.
Croatia Grand Chess Tour
Fra 26. juni til 7. juni deltok Magnus Carlsen i andre del av årets Grand Chess Tour, arrangert i Zagreb, Kroatia, og vant her med 8 poeng av 11 mulige. Dette var hans åttende turneringsseier på rad.
St. Louis Rapid & Blitz
Dagene 10. til 15. august deltok Carlsen i St. Louis Rapid & Blitz som var fjerde del av Grand Chess Tour. Her samlet han 8 av 18 mulige poeng i hurtigdelen av 9 av 18 mulige i lynsjakken, totalt 17 av 36. Dette ga en sjetteplass etter Levon Aronjan, Yu Yangyi, Ding Liren, Maxime Vachier-Lagrave og Sergej Karjakin. Han ytret etter første dagen av lynsjakken: «Alt går galt nå og selvtilliten er borte. Nå bryr jeg meg ikke lenger, bare venter på at klassisk sjakk skal starte». Eneste trøsten var at Fabiano Caruana gjorde det enda svakere.
Sinquefield Cup
Dagene 15. til 29. august var det Sinquefield Cup, en turnering i klassisk sjakk og femte del av Grand Chess Tour 2019. Her vant Carlsen to partier og spilte resten remis. Dette ga 6½ av 11 mulige poeng, likt med Ding Liren. I tiebreak-partiene tapte Magnus, utypisk for ham, 1–3 etter remis i to hurtigpartier og tap i to lynpartier.
Grand Swiss
FIDE Chess.com Grand Swiss-turneringen 2019 ble spilt på Isle of Man i oktober der Carlsen fikk en sjetteplass med 7½/11 poeng. Med det forlenget han sin ubrutte rekke uten tap i langsjakk til 101 parter, og passerte dermed Ding Lirens rekord med 100 partier. De 101 partiene besto av 33 seire og 68 remiser.
Verdensmesterskap i Fischersjakk
Magnus Carlsen vant sølv i det første offisielle verdensmesterskapet i Fischersjakk, som også kalles Fischer Random eller Sjakk-960. Turneringen ble arrangert i Henie Onstad Kunstsenter på Høvikodden i Bærum. Vinner ble Wesley So med 13,5 poeng mot Carlsens 2,5, etter at Carlsen først vant semifinalen mot Fabiano Caruana med 12,5 mot 7,5 poeng. I bronsefinalen vant Jan Nepomnjasjtsjij over Caruana med 12,5 mot 5,5 poeng.
Tata Steel-turneringen
Fra 10. til 26. januar deltok Carlsen som sedvanlig i Tata Steel Chess-turneringen. Han fikk en 2.-plass med 8 av 13 mulige poeng, to poeng bak Caruana. I løpet av turneringen gikk Carlsen forbi Sergej Tiviakov sin rekord innenfor langsjakk med 110 partier uten tap. Sist han tapte et klassisk sjakkparti var 31. juli 2018 under Biel-turneringen i sjakk mot Şəhriyar Məmmədyarov.
Banter Blitz Cup (Chess24)
15. april ble det tap i finalen av Banter Blitz Cup mot Alireza Firouzja. Turneringen, av type cup, startet i september 2019 med 132 deltakere hvorav 109 var stormestre og 68 hadde rating over 2600. Hvert par spilte første til 8,5 poeng. Alle egne trekk skulle kommenteres av spillerne. Det var 3 minutter spilletid uten inkrement på hver. Det var ingen samtidige partier, alle partier fikk sin tidsluke og eksponering. Carlsen var oppgitt over eget spill og mente han manglet idéer for å vinne partiene.
Magnus Carlsen Invitational
Carlsen fikk i stand en nettbasert hurtigsjakkturnering kalt Magnus Carlsen Invitational, i samarbeid med nettstedet Chess24. Turneringen kom som et resultat av at flere vanlige turneringer med fysisk tilstedeværelse ble avlyst da Koronaviruset gjorde seg gjeldende i midten av mars.
Åtte verdensledende spillere deltok i tidsrommet 18. april til 3. mai med en premiepott på USD 250 000. Turneringen startet med alle-mot-alle seriespill, dvs. sju matcher der hver besto av 2 hvite og 2 svarte partier. Hvis det sto likt etter disse fire partiene, ble det spilt et avgjørende Armageddonparti. Det ble gitt 3 poeng for matchseier og 0 poeng for tap. Dersom det ble et Armageddonparti, fikk vinneren her 2 poeng og taperen 1 poeng. De fire beste gikk til et cupliknende sluttspill med samme type matcher som i innledningen.
Carlsen vant sin egen turnering etter å ha slått Ding Liren 3-2 i semifinalen og Hikaru Nakamura 3–1 i finalen.
Steinitz Memorial
Dagene 15. - 17. mai ble det for første gang spilt en lynsjakkturnering for å beære den første sjakkverdensmester Wilhelm Steinitz med deltakelse fra Magnus Carlsen, Aleksandr Grisjtsjuk, Bu Xiangzhi, Pjotr Svidler, Jeffery Xiong, Daniil Dubov, Shakhriyar Mamedyarov, Le Quang Liem, Anton Korobov, David Antón Guijarro i klassen for menn og Ekaterina Lagno, Lei Tingjie, Aleksandra Kostenjuk, Tan Zhongyi, Antoaneta Stefanova, Marie Sebag, Zhansaya Abdumalik, Elisabeth Pähtz, Deysi Cori i klassen for kvinner. Turneringen ble holdt i lokalene til Chess24.com. Vinneren i klassen for menn ble Magnus Carlsen og Ekaterina Lagno i klassen for kvinner.
Lindores Abbey Chess Challenge
Nettbasert hurtigturnering der Carlsen kom til semifinalen.
Clutch Chess International
Nettbasert hurtigturnering der Carlsen vant.
Chessable Masters
I slutten av juni ble Chessable Masters spilt, en nettbasert hurtigturnering, arrangert av Chessable, der Magnus Carlsen vant. Dette er tredje turnering i årets Magnus Carlsen Chess Tour. De tolv deltakerne utgjøres av de seks toppspillerne i verden, åtte av topp 10 og seks av dem som skal spille i kandidatturneringen for å kvalifisere for VM, samt finalistene i Lindores Abbey Rapid Challenge Hikaru Nakamura og Daniil Dubov, og Tour-debutantene Pentala Harikrishna og Vladislav Artemiev.
Legends of Chess
Magnus Carlsen spilte i perioden 21. juli til 5. august den nettbaserte turneringen Legends of Chess, arrangert av nettstedet Chess24.com. Han viste overbevisende styrke ved å vinne alle matchene og derfor turneringen totalt. I finalen ble det seier mot Jan Nepomnjasjtsjij. Turneringen hadde følgende ti deltakere: Anish Giri, Vishy Anand, Péter Lékó, Boris Gelfand, Vasyl Ivantsjuk, Ding Liren, Pjotr Svidler, Jan Nepomnjasjtsjij, Vladimir Kramnik og Magnus Carlsen.
Det ble først spilt en round-robin slik at alle ti deltakerne møtte hverandre i en separat match av inntil fire hurtigsjakkpartier med tie-break i form av et Armageddon-parti. Carlsens matcher var følgende med tilhørende resultater i hvert parti:
Norway Chess
Carlsen vant Norway Chess 2020 som ble spilt mellom 5. og 16. oktober, hvor han blant annet tapte sitt første parti i langsjakk på over to år. Polske Jan-Krzysztof Duda stoppet Carlsens rekke på 125 langsjakkpartier uten tap mellom 31. juli 2018 og 11. oktober 2020.
Spillestil
Som ung spiller var Carlsen kjent for sin aggressive spillestil, og Agdestein beskrev Carlsens spillestil som en fryktløs vilje til å ofre materiell (brikker) for taktiske muligheter.
Som verdensener spiller han normalt med lav risiko, men tar også sjanser når dette behøves for å vinne et avgjørende parti. Han har lenge vært ansett å ha sin største styrke i sluttspill. Han er kjent for å fortsette partier som ser veldig remis-aktige ut i håp om at motspiller til slutt gjør minst ett svakt trekk.
Annet
Carlsen identifiserer seg som sosialdemokrat og følger for det meste et vegetarisk kosthold.
I juli 2010 inngikk Magnus Carlsen en avtale med det nederlandske klesmerket G-Star RAW. Han deltok på en fotoshoot som klesmodell sammen med skuespiller og modell Liv Tyler. Bildene ble tatt av fotografen Anton Corbijn. I forbindelse med avtalen spilte Magnus Carlsen en match mot «hele verden». Dette foregikk over internett, der publikum kunne stemme over tre forskjellige trekk foreslått av GM Hikaru Nakamura, GM Judit Polgár og GM Maxime Vachier-Lagrave. Carlsen vant matchen.
I 2013 tok han et uoffisielt avspark på Santiago Bernabéu før en kamp mellom Real Madrid og Real Valladolid. Carlsen er Real Madrid-supporter.
Anglere
Anglere var et germansk folk som tok sitt navn fra forfedrenes kulturelle region Angeln, et distrikt i dagens Schleswig-Holstein i nordlige Tyskland. Anglerne var den ene av de tre hovedgruppene som bosatte seg på Britannia i sub-romersk Britannia. De grunnla flere mindre kongedømmer i angelsaksiske England, og deres navn var opprinnelsen til navnet «England». Området East Anglia har også navn etter anglerne, ettersom dette var deres kjerneområde i England.
Etymologi
Det etniske navnet «angle» har flere former og stavinger, og betydninger. Det tidligste attesterte utgaven er det latiniserte navnet Anglii, er germansk stamme nevnt i Germania av Tacitus.
Det opprinnelige substantiv som dette adjektivet ble skapt fra har ikke ble bestemt med sikkerhet. Forstavelsen er teoretisert til ha hatt formen *Ang?l/r-. De mer kjente etymologiske teoriene om navnets opprinnelse er følgende:
Pave Gregor I den store er den første som er kjent for å ha forenklet Anglii til Angli, hvilket han gjorde i en epistel, den sistnevnte formen utviklet seg til den foretrukne formen av ordet i Britannia og deretter utover på kontinentet (den generiske formen ble Anglus i svar). Landet forble Anglia på latin. I mellomtiden er det flere likheter i form og mening bevitnet i angelsaksisk litteratur: kong Alfred den stores oversettelse av Orosius' verdenshistorie benytter Angelcynn (-ætt) for å beskrive England og det engelske (angelsaksiske) folk; Beda den ærverdige benytter Angelfolc (-folk); det er også slik former som Engel, Englan (folket), Englaland, og Englisc, som alle viser tegn på vokale mutasjoner og senere utvikling til dominerende former.
Anglere under et annet navn
To betydningsfull antikke geografer, Strabon og Plinius den eldre nevner ingenting om anglerne. Grunnene for at de er utelatt er antagelig for at deres bosetning på sørkysten av Østersjøen var betraktet som terra incognita, «ukjent land». Imidlertid har begge to beskrevet denne kysten. Ettersom anglerne hadde et antatt geografisk navn, er det mulig at de hadde andre navn ikke basert på geografi, eller av andre grunner.
Amon Amarth
Amon Amarth er et svensk viking/death metal-band. Bandet ble etablert i 1992, og deres første demo, «Thor Arise», ble spilt inn samme år.
Anglere
Anglere under et annet navn
Strabons redegjørelse av slaget ved Teutoburgerskogen gir sin kunnskap om de siste årene av Augustus' styre og etter, hvilket er tidlig på det første århundret. Strabon hevder at kimbrere levde fortsatt på halvøya (det vil si Jylland) som de alltid hadde gjort, selv om en del av dem likte å vandre. Bortenfor elven Elben er folket ved kysten ukjente i Strabos verk, men sør for dem er svebere fra Elben til getae, gotere. Strabon arbeidet østover fra Rhinen.
Hos Plinius består ingvæonere av kimbrere og teutonere (også chaukere, men de var ikke i denne regionen). Om Lagnus lå ved grensen til kimbrerne og etter Kiel, da må Angeln ha vært i området til teutonere. De var kanskje ikke kjent som «anglere» på den tiden; imidlertid omfattet området til teutonere også Vorpommern og regionen sør for Elben (hovedsakelig Holstein), medregnet for den forutsatt større rekkevidden til anglerne i senere kilder.
Tacitus
Muligens er den første tilfellet av anglere som er i nedtegnet historie i Tacitus' Germania, kapittel 40, hvor «anglii» er nevnt i en liste over germanske stammer. Han gir ingen presis indikasjon på deres geografiske beliggenhet, men hevder at sammen med seks andre stammer dyrket de en gudinne ved navn Nerthus og dennes helligdom lå på «ei øy i havet er det ei ukrenket lund». De andre stammene var reudigni, auiones (øyfolket), varini (varinere), eudoses (jyder), suarines og nuithones. Til sammen er de beskrevet som å være bakenfor festningsvoller som elver og skoger, det vil si umulig å angripe. Da eudoses er jyder refererer deres navn antagelig til lokaliteter som Jylland eller langs kysten av Østersjøen. Om det er tilfelle er disse folkene de samme som kimbrere og teutonere hos Plinius. Kysten har tilstrekkelig med elvemunninger, innløp, sund, elver, øyer, sumper og myrland til å være utilgjengelig for de som ikke var kjent med området, eksempelvis romere som betraktet området som ukjent, utilgjengelig og med en liten befolkning og av liten økonomisk interesse.
De fleste forskere mener at anglii, anglere, levde langs kysten av Østersjøen, antagelig i den sørlige delen av Jylland. Denne oppfatningen er basert delvis på angelsaksisk og danske tradisjoner angående personer og hendelser på 300-tallet, og delvis til det faktum at påfallende likheter til kulten for Nerthus slik det er beskrevet hos Tacitus er funnet i mytologien i det førkristne Norden, særlig i den svenske og danske områdene.
Tacitus' avhandling Germania er inkonsekvent med Strabo og Plinius på et betydelig punkt. Tacitus kaller Østersjøen for det svebiske havet og ser de syv stammene som inkludert anglii som svebere. Hos Plinius er sveberne blant stammene hos herminonere i midtre Tyskland. Hos Strabo lå sveberne sør for kysten. Det svebiske språket utviklet seg til gammelhøytysk mens anglere og jyder var blant de som snakket gammelsaksisk.
Suevi Angili
Klaudios Ptolemaios i hans verk Geografike hyfegesis (2.10), et halv århundre senere, presenterer et noe mer komplekst syn. Sakserne er plassert rundt nedre Elben, et område de kunne ha oppnådd kun ved en utvidelse av den saksiske allianse. Øst for dem er teutonere og også en dissimilasjon av dem, teutonoari, som forklares som «menn» (wer); det vil si «teuton-mennene». Disse teutonene synes å ha vært lokalisert i Angeln og de landet som omgir dette området.
Anglerne som sådan er ikke listet i det hele tatt. Isteden finnes syeboi angeilloi, latinisert til suevi angili, lokalisert sør for midtre Elben. Grunnet usikkerheten til dette avsnittet har det vært mye spekulasjon om det opprinnelige hjemlandet til anglii. En teori er at de eller deler av dem bodde eller forflyttet seg sammen med andre kystfolk og kanskje gikk inn i et forbund ved elveområdet langs Saale (i nabolaget til den antikke kantonen Engilin) ved dalførene Unstrut nedenfor Kyffhäuserkreis, den samme regionen som det er antatt at Lex Angliorum et Werinorum hoc est Thuringorum er kommet fra. De etniske navnene frisere og varinere er attestert i nabonavnene til disse saksiske eller svebiske landområdene.
En annen mulig løsning er at disse anglerne til Ptolemaios er ikke de fra Schleswig i det hele tatt. I henhold til lingvisten Julius Pokorny er angri- i angrivariere som norrøne -angr i Hardanger og angl- i anglii, de kommer alle fra samme rotord som betyr «bøyd», men i forskjellig mening. Med andre ord, likheten i navnene er helt tilfeldig og reflekterer ikke i noen etnisk enhet utover å være germanske. Suevi angili ville ha vært i Nedre Saksen (Niedersachsen) eller i nærheten av det, og som med Ptolemaios' suevi semnones (semnonere), var blant sveberne på den tiden.
Beda
Den angelsaksiske kirkehistorikeren Beda den ærverdige hevder med tillit at anglii, før de kom til De britiske øyer, bodde i et land som ble kalt for Angulus og «som ligger mellom landene til jyder og saksere, og er fortsatt ubefolket til denne dag». Tilsvarende vitnemål er gitt av Historia Brittonum. Kong Alfred av England (849-899) og krønikeskriveren Æthelweard har identifisert dette stedet med distriktet som i dag kalles for Angeln i provinsen Schleswig (Slesvig), skjønt det kan ha vært større den gang, og denne identifikasjonen stemmer overens med teksten til Beda. I den fortellingen som den norske sjøfareren Ottar fra Hålogaland ga om sin to dages sjøreise fra Oslofjorden og til Slesvig, rapporterte han at landet lå på styrbord, og Alfred la tilføyelsen «på disse øyene bodde englere før de kom hit». Bekreftelse er levert av engelske og danske tradisjoner angående to konger ved navn Wermund og Offa av Angel (dansk Uffe hin Spage), og fra disse kommer kongsslekten i Mercia fra, og hvis handlinger er knyttet til Angeln, Schleswig (Slesvig), og Rendsburg. Dansk tradisjon har bevart nedtegnelsene av to guvernører av Slesvig, far og sønn, i deres tjeneste: Frowinus (Freawine) og Wigo (Wig), som hevdet avstamming fra kongefamilien i Wessex. I løpet av 400-tallet invaderte anglerne det britiske øyer sammen med en rekke andre germanske stammer. Etter denne tiden opptrer ikke deres navn på kontinentet, unntatt i tittelen Suevi Angili.
Provinsen Slesvig har rike forhistorisk levninger som går tilbake til 300- og 400-tallet. En stort gravfelt med kremasjoner har blitt avdekket ved Borgstedterfeld mellom Rendsburg og Eckernförde, og har vist fram en rekke urner og brosjer (brystnåler) som minner meget om de som er funnet i hedenske, førkristne graver i England. Av enda større betydning er de store avleiringene i myrene ved Thorsberg (i Angeln) og Nydam Mose som inneholdt store mengder med våpen, ornamentikk, klær, jordbruksredskaper og lignende, og dessuten Nydamskipet. Ved hjelp av disse oppdagelsene har anglernes kultur før invasjonen og utvandringen til De britiske øyer blitt satt sammen.
Anglernes kongedømmer i England
I henhold til kilder som Bedas historie, etter at anglerne hadde invadert og innvandret på De britiske øyer delte de seg opp og opprettet etter hvert særskilte småkongedømmer i Nord Angelnen (Northumbria, det vil si nord for elven Humber), Ost Angelnen (East Anglia), og Mittlere Angelnen (Mercia). Historikeren H.R. Loyn har observert i denne sammenhengen at «en sjøreise er vågal for stammeinstitusjoner», i den forstand at stammebaserte kongedømmer oppsto i England. I tidligere tider var det to nordlige kongedømmer (Bernicia og Deira) og i to Midlands (Midtre Anglia og Mercia). Som et resultat fra påvirkningen fra vestsakserne ble alle de germanske stammene til sist kalt for angelsaksere av normannerne. Det vestsaksiske kongedømmet hadde erobret, forent og grunnlagt kongedømmet England på 900-tallet. Regionene East Anglia og Northumbria er fortsatt kjent under sine opprinnelige navn den dag i dag. Northumbria var i sin tid stort rike og strakte seg så langt nord til hva som i dag er sørøstlige Skottland, inkludert Edinburgh, og så langt sør som til utløpet av Humber.
Pave Gregor
Det finnes en legende om pave Gregor I den store som tilsynelatende har en historisk forankring. Gregor kom til å overvære en gruppe med barn som var anglere fra Deira som var til salg som slaver på det romerske markedet. Gregor spurte om deres bakgrunn og da de fortalte at de var anglii (angels =engler), svarte han med et latinsk ordspill: «Bene, nam et angelicam habent faciem, et tales angelorum in caelis decet esse coheredes» («Det er godt for de har englers fjes, og et slikt folk burde være medarvinger til englene i himmelen»). Etter sigende skal han deretter å sørget for at deres hedenske hjemland ble konvertert til kristendommen.
NCF
NCF kan bety:
Elattostachys
Elattostachys  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Suffocate (Immortal-demo)
Suffocate (som opprinnelig het Promo '91) er den andre demoen til det norske black metal bandet Immortal.
Mr. Mxyzptlk
Mr. Mxyzptlk er en figur fra tegneseriene om Superman. Han ble skapt av Jerry Siegel og Joe Shuster og hadde sin første opptreden i Superman nr. 30 (1944). Han er en dverg som kommer fra en annen dimensjon. Han er kjent som en spilloppmaker som elsker å besøke vår dimensjon for å skape kaos for Supermann – bare på gøy. Han besitter magi og derfor kan ikke Supermann gjøre ham noe. Den eneste måten man kan bli kvitt Mr. Mxyzptlk på for en stund er å få ham til å si sitt eget navn baklengs. Da forsvinner han tilbake til den femte dimensjon igjen for en stund.
Erythrophysa
Erythrophysa  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Peter Lacy
Peter Lacy, også kjent som Peter von Lacy eller Pjotr Petrovitsj Lassi, (født 26. september 1678 ved Limerick i Irland, død 19. april 1751 i Riga) var en irsk-russisk offiser fra Limerick i Irland, og senere general og adelsmann i tjeneste hos tsaren i Russland. Han var formelt guvernør for det russiske Guvernementet Livland 1727–1751.
A Lot Like Love
Handling
Emily og Oliver treffer hverandre på et fly, men innser at de ikke i det hele tatt passer for hverandre. Tross det treffer de hverandre regelmessig under de etterfølgende sju årene, blir venner, bruker tiden på yrkeskarrieren og det ene mislykkede forholdet etter det andre. Men at det skulle bli de to er vel allikevel ikke mulig?
Peter Lacy
Biografi
Han var en stund i Frankrike fra oktober 1691, men forlot Ludvig XIVs solkeiserdømme til fordel for militær tjeneste i Østerrike. I østerriksk tjeneste i Russland fra 1697, med slaget ved Narva og feltoperasjoner i Livland, ble han skadet under den store nordiske krig mot Sverige og forfremmet til oberst. Året etter ledet han en brigade mot svenskene i slaget ved Poltava, og tok tjeneste hos prins Anikita Repnin, som var guvernør i Livland. Lacy var blant de første som inntok Riga, og ble i 1712 kommandør på borgen i byen. I 1719 var han med marinestyrken til Fjodor Apraksin, og gikk i land og ødela svenske våpenarsenaler og -fabrikker ved Umeå.
i 1726 ble Lacy øverstkommanderende i Livland etter Repnin, og tre år senere guvernør i provinsen. Her ble han kjent med grevinnen av Kurland, den senere tsarina Anna av Russland, som gjorde Lacy til øverstkommanderende. Han beseiret polakkene i Den polske tronfølgekrig i 1734, og han ble russisk øverstkommanderende i den russisk-tyrkiske krig fra 1736. Etter seieren over tyrkerne 1739 tok han igjen aktivt opp guvernørposten i Livland.
Peter Lacy var igjen øverstkommanderende under den russisk-svenske krig, vant en knusende seier over svenskene ved Villmanstrand i august 1741, og erobret i praksis hele det sørlige Finland året etterpå. Etter dette forble han aktiv guvernør og øverstkommanderende i Livland til sin død i Riga 19. april 1751.
Venstrehendthet
Venstrehendthet er det å foretrekke å bruke venstre hånd framfor høyre til praktiske oppgaver, for eksempel skriving. Cirka 10 % av alle menn, og 8 % av alle kvinner er venstrehendte. De fleste forskerne er enige om at venstrehendthet er genetisk bestemt. Valg av utførende hånd skjer tidlig under et barns utvikling, og henger sammen med utviklingen av en dominerende hjernehemisfære for ulike funksjoner. Hos venstrehendte dominerer nesten alltid den høyre hjernehalvdelen. Venstrehendthet regnes ikke som en sykdom eller funksjonshemning.
Årsaker
Man vet ikke helt hvorfor noen er venstrehendte, men én teori går ut på at det finnes et gen som bestemmer at de fleste mennesker skal være høyrehendte, og at 20 % av oss fødes uten dette genet. Disse vil ha 50 prosent sannsynlighet for å bli venstrehendt.
Noen mener at venstrehendte er mer utsatt for sykdommer enn høyrehendte, men at venstrehendte til gjengjeld er mer kreative, og oftere har kunstneriske talenter. Dette har sammenheng med hvilken hjernehalvdel som er mest aktiv. Hvis du gjør mange bevegelser med venstre kroppshalvdel (for eksempel å skrive), vil høyre hjernehalvdel være mest aktiv, og omvendt ved mest bruk av høyre kroppshalvdel. De to hjernehalvdelene har ansvaret for forskjellige oppgaver. Derfor vil venstrehendte og høyrehendte ha økt hjerneaktivitet i motsatte hjernehalvdeler (hemisfærer) og av denne grunn kunne ha noen forskjellige talenter.
Det finnes også en teori om at venstrehendte er en del av et tvillingpar hvor tvillingene er speilvendte og bare den venstrehendte overlever svangerskapet. Spontanaborter tidlig i svangerskapet skjer sannsynligvis mye oftere enn vi tidligere har trodd. Teorien om at alle venstrehendte er den ene delen av et tvillingpar, har sannsynligvis sammenheng med det faktum at blant eneggede tvillinger er en del det som på engelsk kalles «mirror image twins», det vil si at de fremstår som hverandres speilbilder. I disse tvillingparene vil den ene være høyrehendt, og den andre venstrehendt.
Kulturelle forestillinger og annet
Før i tiden trodde man at stress hos mor under svangerskapet kan føre til at barnet blir venstrehendt. Dette har ingen vitenskapelig relevans.
I henhold til dagens mer liberale kultur, er det ikke lenger politisk korrekt å omtale en venstrehendt som «keivhendt», selv om betegnelsene fortsatt brukes om hverandre. Dette kommer av opphavet til ordet keivhendt, som betyr «feilhendt» eller «skjevhendt», som er av den gamle skole, hvor en venstrehendt ikke hadde lov til å skrive med venstre hånd, men måtte bruke høyre, «den pene hånden», til tross for at dette ikke var genetisk riktig.
«De venstrehendtes dag»
Den 13. august markeres årlig over hele verden som «De venstrehendtes dag» (The Lefthanders Day). Denne dagen ble opprinnelig innstiftet av den engelske nettbutikken Anything Left-Handed.
Jens Schielderup Sneedorff
Jens Schielderup Sneedorff (født 22. august 1724, død 5. juni 1764) var en dansk forfatter, professor i statsvitenskap og lærer for prinsen. Sentral skikkelse i opplysningstidens Danmark-Norge.
Biografi
Sneedorff ble født i Sorø som sønn av den siste rektor for Sorø Akademi. Moren døde i barselseng. Sneedorff gjorde store boklige framskritt og kom senere på latinskole og universitetet.
Etter å ha ervervet magistergraden i København reiste Sneedorff til det kun ti år gamle Georg-August universitetet i Göttingen, som især var kjent for sine statsvitenskapelige studier. Universitetet var dessuten et av den tyske opplysningsbevegelses arnesteder.
Sneedorffs undervisning og på det tidspunkt ekspanderende forfatterskap var især preget av Charles Montesquieus statsvitenskapelige hovedverk Om lovenes ånd, likesom han oversatte og lot seg inspirere av Voltaire. I det hele tatt var Sneedorff i perioden en særdeles aktiv formidler av fransk, men også engelsk opplysningstenkning, men dog alltid tilpasset det eneveldige danske monarki og preget av den statslojale, såkalt kameralistiske embetsmannstenkning, som Sneedorff må antagelig å ha fått bestyrket i Göttingen.
Sneedorff skrev med en sosial brodd, men fremfor alt mot den gamle adel med dens patetisk og overfladiske aristokratkultur og undertrykkelse av bondestanden. I sitt syn på bøndene var Sneedorff påvirket av de franske fysiokrater, blant annet Mirabeau, som Sneedorff henviser til i sitt tidsskrift, Den patriotiske Tilskuer.
Karakteristisk for opplysningstidens intellektuelle var Sneedorff en ivrig skribent som beskjeftiget seg med en særdeles bred vifte av spørsmål. I det politiske hovedverk Om den borgerlige Regiering fra 1757 skisserte Sneedorff et ideal om det velregjerte eneveldesamfunn. Boken er inspirert av John Locke og frem for alt Charles Montesquieu, men han avviser begges tanker om en deling av makten, noe Sneedorff oppfattet som å ville basere staten på «borgerkrig». I stedet foreslår Sneedorff et samfunn hvor borgerne nyter en viss frihet, men frem for alt er oppdratt til patriotisk å sette egennytte til side til fordel for det felles beste som garanteres av en uinnskrenket eneveldemonark. Borgerne i denne stat har videre særskilte funksjoner og retningsgivende æresbegreber innenfor henholdsvis bonde-, borger-, preste- og adelsstand.
Tipicha
Tipicha er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Jens Schielderup Sneedorff
Biografi
I Breve stiller Sneedorff en rekke moralske dårlige dommer av det eksisterende eneveldesamfunnet, og i det innflytelsesrike tidsskriftet Den patriotiske Tilskuer søker han å utbre sine forestillinger og forslag til samfunnsmessige forbedringer.
Lismarka skole
Lismarka skole er en fådelt skole midt i Lismarka, i Ringsaker kommune.
Det er ca. 60 elever ved skolen, som ble ferdig bygd i 1980. Av disse går 22 på mellomtrinnet, som har to lærere.
Jens Schielderup Sneedorff
Biografi
Andre av Sneedorffs hovedanliggender var rensning av det danske språk, «smagens forbedring» via fremme av dansk litteratur, med mere. Hos Sneedorff finner man ikke en i moderne forstand nasjonal innstilling, men han vender seg mot omflakkende, statsløse individer, «herreløse riddere som man kun finder i eventyr». Langt det meste i Sneedorffs forfatterskap er dog velkjente opplysningstemaer, som glider sammen i en form for politisk-pedagogisk prosjekt. Som meget i perioden er forestillingene ikke originale, men innrettet på å skulle kommuniseres til den lokale virkelighet.
Mens han utgav sitt tidsskrift, var Sneedorff lærer for arveprins Frederik, inntil han selv døde som 39-årig av en barnesykdom i 1764.
Sneedorff fikk fem barn, hvorav Frederik Sneedorff ble en kjent historiker og øyevitne til den franske revolusjon.
Gjennomslagskraft i 1700-tallet
Sneedorffs forestillinger ble delvis forsøkt realisert gjennom Den store Landbokommission, som innledet landboerreformene på 1780-tallet. Også Københavns fattigforsorg bærer Sneedorffs merke, likesom Ove Mallings meget benyttede oppdragelsesverk Store og gode Handlinger af Danske, Norske og Holstenere er tydelig påvirket av Sneedorffs politisk-pedagogiske prosjekt. Endelig må Sneedorff betraktes som en av de vesentligste ideologer bak den såkalte patriotiske bevegelse, der utgjorde en hovedstrømning innenfor opplysningen i Danmark-Norge.